《白鹭亭和人韵》
宋代·马之纯

一见斯亭喜可知，风来拂拂更清微。
青山坐处天开画，白鹭飞清雪满矶。
何必搜奇效康乐，正应得句似玄晖。
最怜别浦潮生后，须有征帆万点归。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。